    Wéré ọkùnrin yìí gbá, ó jókòó ti ọmọ aládé ìsàlẹ̀ ilẹ̀ kò sì sí nǹkan tí onítọ̀hún kò ṣe tan láti mú kí inú rẹ dùn. Bí iré bí iré wọ́n mọ ojú ara wọn, bí iré bí iré wọ́n ń jùmọ̀ sọ̀rọ̀ ìkọ̀kọ̀, bí iré bí iré wọ́n ń sọ̀rọ̀ ọkọ òun aya, láìfa ọ̀rọ̀ gùn lọ títí, wọ́n gbé ara wọn ni ìyàwó. Bẹ́ẹ̀ ni ọjọ́ ńlá ni ọjọ́ náà, ti ìgbéyàwó da ara òde ọ̀run pọ̀ mọ́ ara ayé, ẹbọra ń gún iyán, ẹbọra ń ro ọkà, ẹbọra ń ṣe alága, ẹbọra ń ṣe olórí ẹgbẹ́, àwọn ará òkè àti ti ìsàlẹ̀ n jùmọ̀ ṣe àríyá pọ̀, nǹkan ṣe ní òde ọ̀run.
    Were okunrin yii gba, o jokoo ti omo alade isale ile ko si si nnkan ti onitohun ko se tan lati mu ki inu re dun. Bi ire bi ire won mo oju ara won, bi ire bi ire won n jumo soro ikoko, bi ire bi ire won n soro oko oun aya, laifa oro gun lo titi, won gbe ara won ni iyawo. Bee ni ojo nla ni ojo naa, ti igbeyawo da ara ode orun po mo ara aye, ebora n gun iyan, ebora n ro oka, ebora n se alaga, ebora n se olori egbe, awon ara oke ati ti isale n jumo se ariya po, nnkan se ni ode orun.